

REPUBLIKA HRVATSKA

BRODSKO-POSAVSKA-ŽUPANIJA

OPĆINA BEBRINA

OPĆINSKO VIJEĆE

Bebrina 83, 35254 Bebrina,

OIB: 52630455645

Tel:035/433-109

KLASA: 021-05/21-01/74

URBROJ: 2178/02-03-21-1

Bebrina, 16. prosinca 2021. godine

Na temelju članka 27. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), a u vezi s člankom 117. Zakona o socijalnoj skrbi („Narodne novine“ broj [157/13](https://www.zakon.hr/cms.htm?id=1675), [152/14](https://www.zakon.hr/cms.htm?id=1677), [99/15](https://www.zakon.hr/cms.htm?id=12780), [52/16](https://www.zakon.hr/cms.htm?id=16812), [16/17](https://www.zakon.hr/cms.htm?id=17761), [130/17](https://www.zakon.hr/cms.htm?id=26201), [98/19](https://www.zakon.hr/cms.htm?id=40781), 64/20 i 138/20), člankom 30. Zakona o Hrvatskom Crvenom križu („Narodne novine“ broj 71/10 i 136/20) i članka 32. Statuta općine Bebrina („Službeni vjesnik Brodsko-posavske županije“, broj 2/2018., 18/2019 i 24/2019 i „Glasnika Općine Bebrina“ broj 01/2019, 02/2020 i 4/2021), Općinsko vijeće općine Bebrina na svojoj 5. sjednici održanoj dana 16. prosinca 2021. godine donosi

# **P R O G R A M**

# **javnih potreba u socijalnoj skrbi, novčane pomoći građanima, pronatalitetne i demografske mjere u 2022. godini**

**Članak 1.**

Programom javnih potreba u socijalnoj skrbi na području općine Bebrina u 2022.godini (u daljnjem tekstu: Program) osigurava se zaštita i pomaganje osoba koje su ugrožene, nemoćne ili druge osobe koje same ili uz pomoć članova obitelji ne mogu zadovoljiti svoje potrebe, zbog nepovoljnih osobnih, gospodarskih, socijalnih ili drugih okolnosti.

Cilj Programa je podizanje općeg životnog standarda građana i njihovih obitelji, osiguravanje potrebnih sredstava za život i pružanje usluga pojedincima, koji se uslijed društvenih ili prirodnih uzroka nalaze u posebnom stanju potrebe za društvenom pomoći.

**Članak 2.**

Sredstva za javne potrebe u socijalnoj skrbi osigurat će se u Proračunu općine Bebrina u iznosu od 310.000,00 kn, a raspoređuju se kako slijedi:

|  |  |
| --- | --- |
| ***PROGRAM*** | ***Plan***  ***2022.*** |
| *Jednokratne pomoći obiteljima i kućanstvima u novcu* | *20.000,00* |
| *Pravo na naknadu za troškove stanovanja* | *30.000,00* |
| *Naknada rodiljama za novorođenčad* | *100.000,00* |
| *Kapitalne donacije građanima i kućanstvima* | *60.000,00* |
| *Potpore za Crveni križ, a sukladno Zakonu o Hrvatskom Crvenom križu* | *60.000,00* |
| *Jednokratne pomoći za ogrjev Brodsko-posavske županije* | *40.000,00* |
| **UKUPNO:** | **310.000,00** |

**Članak 3**.

Sredstva iz članka 2. ovog Programa, osim jednokratne pomoći za ogrjev Brodsko-posavske županije, doznačavat će se rješenjem Jedinstvenog upravnog odjela, a temeljem zahtjeva fizičke ili pravne osobe.

Jednokratne pomoći za ogrjev Brodsko-posavske županije doznačavat će se temeljem rješenja nadležnog upravnog tijela Brodsko-posavske županije.

**Članak 4.**

Za osobe koje ostvaruju pravo na naknadu za troškove stanovanja (podrazumijevaju se troškovi najamnine, komunalne naknade, električne energije, plina, grijanja, vode, odvodnje i druge troškove stanovanja u skladu s posebnim propisima), naknada se može odobriti u novcu izravno korisniku ili na način da općina Bebrina djelomično ili u cijelosti plati račun izravno ovlaštenoj pravnoj ili fizičkoj osobi koja je izvršila uslugu.

**Članak 5.**

##### Ovaj Program stupa na snagu 1. siječnja 2022. godine i objavi tće se u Glasniku Općine Bebrina.

***OPĆINSKO VIJEĆE OPĆINE BEBRINA***

PREDSJEDNIK OPĆINSKOG VIJEĆA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mijo Belegić, ing.

Dostaviti:

1. Jedinstveni upravni odjel, sjednice
2. Glasnik Općine Bebrina
3. Ministarstvo rada, mirovinskoga sustava, obitelji i socijalne politike
4. Pismohrana.